proxectonos/corpus_dominio_legal_administrativo_tmp huggingface dataset:
DECRETO 190/2003, do 6 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da conexión entre as estradas PO-310 e C-531 en Campañó (Poio), treito I, treito: Pontevedra-Poio. (Clave: PO/02/017.01.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/03/2003

Con data do 23 de xaneiro de 2003, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construcción da conexión entre as estradas PO-310 e C-531 en Campañó (Poio), treito I, treito: Pontevedra-Poio. (Clave: PO/02/017.01.01).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política
Territorial, Obras Públicas e Vivenda e logo da deliberación do Consello da Xunta de Galicia na súa reunión do día seis de marzo de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da conexión entre as estradas PO-310 e C-531 en Campañó (Poio), treito I, treito: Pontevedra-Poio. (Clave: PO/02/017.01.01).
Santiago de Compostela, seis de marzo de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial,
Obras Públicas e Vivenda
DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/03/2003

A Lei 3/1983, do 15 de xuño, de normalización lingüística, dispón no seu artigo 10 que os topónimos de Galicia terán como única forma oficial a galega. O mesmo artigo establece no seu número 2 que lle corresponde á Xunta de Galicia a determinación dos nomes oficiais dos municipios, dos territorios, dos núcleos de poboación, das vías de comunicación interurbanas e dos topónimos de Galicia.
Tendo en conta o Decreto 132/1984, do 6 de setembro, polo que se establece o procedemento para a fixación ou recuperación da toponimia, contando co preceptivo dictame da Comisión de Toponimia, emitido na súa reunión do día dezasete de decembro de dous mil dous, aínda que os topónimos correspondentes ás entidades de poboación que figuran como anexo a este decreto xa foron aprobados e publicados no Diario Oficial de Galicia, as correccións propostas pola Comisión fan necesario aproba-lo nomenclátor correspondente á provincia da Coruña como corpo único que recolla a forma oficial das ditas entidades.
Polo exposto, por proposta do conselleiro da Presidencia, Relacións Institucionais e Administración
Pública e logo de deliberación do Consello da Xunta de Galicia na súa reunión do día seis de febreiro de dous mil tres,
DISPOÑO:
Artigo único
Queda aprobado o nomenclátor correspondente ás entidades de poboación da provincia da Coruña, que figura como anexo a este decreto.
Disposición adicional
Do establecido neste decreto daráselles conta ás autoridades estatais correspondentes para os efectos que sexan necesarios no exercicio das súas funcións.
Disposición derrogatoria
Quedan derrogadas tódalas normas de igual ou inferior categoría que se opoñan ó establecido neste decreto.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de febreiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 18 de marzo de 2003 pola que se convocan axudas ós investimentos no ámbito da acuicultura en Galicia por segunda vez para o exercicio 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/03/2003

Mediante orde da Consellería de Pesca, Marisqueo e Acuicultura do 26 de xullo de 2000 (DOG nº 150, do 3 de agosto), modificada polas do 1 de decembro de 2000 (DOG nº 49, do 9 de marzo de 2001) e 26 de novembro do 2002 (DOG nº 231, do 29 de novembro), establécense as bases reguladoras aplicables á concesión de axudas a investimentos no ámbito da acuicultura en Galicia.
No seu artigo 15 disponse o prazo de presentación de solicitudes e documentación, que para as axudas que se deban resolver en 2003 corresponde ó mes de decembro de 2002.
O accidente do pretroleiro Prestige fronte ás costas galegas en novembro de 2002 causoulles danos de diversa consideración ós establecementos de acuicultura situados no ámbito xeográfico afectado polo vertido, danos ós que hai que engadi-los que se produciron nas embarcacións auxiliares pola realización das tarefas de limpeza no mar, nas que este subsector tivo un decisivo papel.
Estas circunstancias motivaron nalgúns casos a necesidade de realizar investimentos non previstos con anterioridade, á vez que dificultaron o acollemento dos xa previstos ás axudas destinadas para tal fin, ó coincidi-lo prazo de presentación de solicitudes co período de máxima actividade na realización das tarefas urxentes de limpeza.
Por outro lado, a Lei 6/2002, do 27 de decembro, de orzamentos xerais da Comunidade Autónoma de Galicia, establece no seu artigo 43, respecto ás ordes de axudas e subvencións, que o prazo de fixación das solicitudes en ningún caso será inferior a corenta días hábiles.
Por todo o anterior,
DISPOÑO:
Artigo único.-Convócanse, por segunda vez para o exercicio orzamentario 2003 e con carácter extraordinario, axudas a investimentos no ámbito da acuicultura, que se rexerán polas bases e condicións e de acordo co procedemento establecido na Orde do 26 de xullo de 2000 (DOG nº 150, do 3 de agosto) modificada polas do 1 de decembro de 2000 (DOG nº 49, do 9 de marzo de 2001 ) e do 26 de novembro de 2002 (DOG nº 231, do 29 de novembro).
O prazo de presentación de solicitudes será de corenta días hábiles contados a partir do seguinte ó da publicación desta convocatoria.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de marzo de 2003.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 17 de febreiro de 2003 pola que se regulan as probas de acceso á universidade para os alumnos e as alumnas que cursaron as ensinanzas de bacharelato previstas na Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/03/2003

Advertido erro no texto da citada orde, publicada no Diario Oficial de Galicia nº 53, do luns 17 de marzo de 2003, cómpre publica-la corrección seguinte:
No artigo 5º, punto 3, páxina 3.164, onde di: «... Entre elas, necesariamente incluiranse as dúas materias vinculadas a cada vía de acceso; a terceira elixiraa libremente o estudiante entre as propias da modalidade cursada», debe dicir: «... Entre elas, necesariamente incluiranse as dúas materias vinculadas a cada vía de acceso; a terceira elixiraa libremente o estudiante entre as propias de modalidade cursadas».
RESOLUCIÓN do 21 de febreiro de 2003 pola que se fai pública a concesión de tres bolsas de formación na área de estatística pública, convocadas por Resolución do 20 de novembro de 2002 (Diario Oficial de Galicia número 234, do 4 de decembro).
INSTITUTO GALEGO DE ESTATÍSTICA — III. OUTRAS DISPOSICIÓNS — 03/03/2003

Para dar cumprimento ó establecido na base décima da Resolución do 20 de novembro de 2002 (Diario Oficial de Galicia nº 234, do 4 de decembro) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de tres bolsas de formación nos termos que seguen:
Pola licenciatura de matemáticas: Sande Nieto, Paula.
Pola licenciatura de administración e dirección de empresas: Salgado Fernández, Carlos e Lago Ventoso Cristina.
Santiago de Compostela, 21 de febreiro de 2003.
José Antonio Campo Andión
Director do Instituto Galego de Estatística
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 14 de febreiro de 2003 pola que se fai pública a convocatoria de convenios de distribución de espectáculos de danza, con compañías galegas profesionais de danza.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 03/03/2003

A presente convocatoria ten por obxecto a realización entre o IGAEM e as compañías ou empresas profesionais de danza, que acrediten a súa profesionalidade, de convenios de distribución de espectáculos de danza.
Orzamento: 72.121 A con cargo á aplicación orzamentaria 10.60.354A.640.1 do vixente orzamento de gasto do IGAEM. O importe máximo que o IGAEM pode asumir por compañía será de 30.050 A, tendo en conta que o IGAEM asumirá como máximo o 70% do caché por función.
O prazo de execución: ata o 15 de decembro de 2003, debendo estar debidamente xustificados antes do 18 de decembro de 2003.
As bases da convocatoria, así como o modelo de proposición, poderán ser retiradas na sede do rexistro do IGAEM (Pavillón de Galicia, San Lázaro, s/n 15703 de Santiago de Compostela).
A presentación dos proxectos efectuarase no rexistro Xeral do IGAEM ou por calquera dos medios previstos no artigo 38.4º da Lei de réxime xurídico das administracións públicas e do procedemento administrativo común, xuntando a documentación indicada nas bases da presente convocatoria nun prazo de 15 días naturais contado a partir do día seguinte ó da publicación deste anuncio no Diario Oficial de Galicia.
Santiago de Compostela, 14 de febreiro de 2003.
Aníbal Otero Fernández
Xerente do Instituto Galego das Artes Escénicas e Musicais
ORDE do 23 de outubro de 2003 pola que se modifica a do 12 de setembro pola que se regulan axudas ás familias nas que se produce un parto múltiple, adopción ou acollemento preadoptivo de varios menores.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 30/10/2003

A Orde do 12 de setembro de 2003 (DOG nº 184, do 23 de setembro), da Consellería de Familia, Xuventude, Deporte e Voluntariado regula as axudas
ás familias nas que se produce un parto múltiple, adopción ou acollemento preadoptivo de varios menores, establecendo na súa exposición de motivos que na Lei de orzamentos xerais da Comunidade Autónoma de Galicia para o ano 2003 na aplicación 14.02.212A.480.0 existe partida orzamentaria consignada pola contía de 90.000 euros para as axudas que se establecen no seu articulado.
Resultando que hai un remanente de crédito de 120.355 euros na dita aplicación, estímase axeitado modifica-la orde de axudas no que respecta á contía dedicada ó seu financiamento, a cal resultará incrementada co dito remanente.
De acordo con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
Modifica-lo parágrafo sexto da exposición de motivos da Orde do 12 de setembro de 2003 pola que se regulan axudas ás familias nas que se produce un parto múltiple, adopción ou acollemento preadoptivo de varios menores, quedando a nova redacción nos seguintes termos:
«Con este fin, na Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, na aplicación 14.02.212A.480.0 existe partida orzamentaria consignada pola contía de 210.355 euros para as axudas que se establecen no articulado da presente orde».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de outubro de 2003.
Pilar Rojo Noguera
Conselleira de Familia, Xuventude, Deporte
e Voluntariado
DECRETO 397/2003, do 23 de outubro, para a utilización da imaxe corporativa do Xacobeo 2004.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 31/10/2003

As normas básicas para a correcta utilización dos elementos gráficos representativos do Xacobeo 2004 están recollidas nun manual propiedade exclusiva da Xunta de Galicia a través da Sociedade Anónima de Xestión do Plan Xacobeo.
Faise preciso, polo tanto, normalizar e delimita-lo uso da identidade corporativa do Xacobeo 2004 coa finalidade de que se respecte de tal xeito que non se poidan producir interpretacións libres que modifiquen os seus límites ou conduzan ó uso indebido da imaxe.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintetrés de outubro de dous mil tres,
DISPOÑO:
Artigo 1º
Os departamentos da Xunta de Galicia, os seus organismos autónomos e empresas públicas, sen prexuízo da observancia do vixente código de identificación corporativa, utilizarán como elementos adicionais os símbolos do Xacobeo 2004, reflectidos no correspondente manual básico, que figura como anexo deste decreto, en tódalas súas accións de comunicación audiovisuais, escritas ou plásticas.
Artigo 2º
A Sociedade Anónima de Xestión do Plan Xacobeo facilitará a información xeral sobre a regulación, medidas de protección e outorgamento de licencias para a utilización da identidade corporativa do Xacobeo 2004.
Non se permitirá a utilización da identidade corporativa Xacobeo 2004 en actividades comerciais, salvo licencia concedida previamente pola Sociedade Anónima de Xestión do Plan Xacobeo, e no seu uso para fins non lucrativos ou para actuacións non susceptibles de producir beneficios deberá constar expresamente a autorización por escrito da dita sociedade.
A Sociedade Anónima de Xestión do Plan Xacobeo non responderá en ningún caso das infraccións dos dereitos de propiedade industrial e intelectual nin dos actos de competencia desleal nos que poidan incorre-los peticionarios.
Artigo 3º
As solicitudes para a utilización dos símbolos representativos do Xacobeo 2004 dirixiranse á Sociedade Anónima de Xestión do Plan Xacobeo, sendo esta empresa a competente para outorga-las correspondentes licencias e autorizacións.
Artigo 4º
A Xunta de Galicia fomentará o emprego polas entidades locais galegas dos símbolos xacobeos nos mesmos termos que o Goberno galego.
Disposicións derradeiras
Primeira.-Facúltase o conselleiro de Cultura, Comunicación Social e Turismo para o desenvolvemento e execución do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de outubro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 21 de xullo de 2003 pola que se recoñece a Escola de Tempo Libre Ana Mogas.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 27/10/2003

O Decreto 50/2000, do 20 de xaneiro, que regula o recoñecemento das escolas de tempo libre, esta
blece no seu artigo 59.1º que o recoñecemento das escolas de tempo libre e a aprobación dos seus programas de formación, lle corresponde á Consellería de Familia, Xuventude, Deporte e Voluntariado.
Examinado o expediente promovido por Mª Berta Castro Álvarez, en nome e representación da Congregación das Relixiosas Franciscanas Misioneiras da Nai do Divino Pastor, no que solicita o recoñecemento e a aprobación dos programas de formación da Escola de Tempo Libre Ana Mogas, a Dirección Xeral de Xuventude efectúa a proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto
DISPOÑO:
Primeiro.-Recoñecerlle á Escola de Tempo Libre Ana Mogas a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordena-la inscrición da Escola de Tempo Libre Ana Mogas no Rexistro de Escolas de Tempo Libre dependente da Dirección Xeral de Xuventude, correspondéndolle o número G-32.
Terceiro.-A Consellería de Familia, Xuventude, Deporte e Voluntariado expedirá os títulos acreditativos correspondentes ás materias impartidas pola Escola de Tempo Libre Ana Mogas, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 21 de xullo de 2003.
Pilar Rojo Noguera
Conselleira de Familia, Xuventude, Deporte
e Voluntariado
RESOLUCIÓN do 15 de outubro de 2003 pola que se fai pública a ampliación do límite de crédito dispoñible do Programa de Emprendedores. Promoción da Cultura Emprendedora. Subvención a fondo perdido para resolucións que se dicten no ano 2003 con cargo ós anos 2003 e 2004.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/10/2003

As bases reguladoras das axudas do Instituto Galego de Promoción Económica publicadas mediante resolución da directora xeral do Igape do 13 de xullo de 2001 (Diario Oficial de Galicia nº 142, do 23 de xullo), para o Programa de Emprendedores prevé
o establecemento de compromisos plurianuais dentro dos límites autorizados.
Con data do 27 de decembro o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (Diario Oficial de Galicia nº 251, do 30 de decembro). Por outra parte, o Consello da Xunta de Galicia na súa reunión con data do 20 de marzo de 2003 autorizou os límites de plurianualidades do Instituto Galego de Promoción Económica.
Analizadas as necesidades de fondos e co obxecto de darlles resposta ós proxectos faise necesario amplia-lo límite de crédito reservado.
Polo que antecede,
RESOLVO:
Facer público, de acordo cos importes que se relacionan a continuación, a ampliación do límite de crédito dispoñible do Programa de Emprendedores. Promoción da Cultura Emprendedora. Subvención a fondo perdido para resolucións que se dicten no ano 2003 con cargo ós anos 2003 e 2004, quedando cos límites seguintes:
Partida orzamentaria: 01.02/12/03/01.
Finalidade: Programa de Emprendedores. Promoción da Cultura Emprendedora. Subvención a fondo perdido.
Anualidade 2003 E: 72.000.
Anualidade 2004 E: 13.000.
Santiago de Compostela, 15 de outubro de 2003.
Margarita Rodríguez Rama
Directora xeral do Instituto Galego
de Promoción Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 2 de outubro de 2003 pola que se fixa o prezo de venda ó público da publicación: Intervención educativa para la salud. Donación y trasplante de órganos.
CONSELLERÍA DE SANIDADE — III. OUTRAS DISPOSICIÓNS — 24/10/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 2 de outubro de 2003.
José María Hernández Cochón
Conselleiro de Sanidade
ANEXO
Intervención educativa para la salud. Donación y trasplante de órganos: 30 euros.
ORDE do 1 de outubro de 2003 pola que se fixa o prezo de venda ó público da publicación: Memoria 2002. Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 24/10/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 1 de outubro de 2003.
José María Hernández Cochón
Conselleiro de Sanidade
ANEXO
Memoria 2002. Servicio Galego de Saúde: 19,50 euros.
DECRETO 390/2003, do 23 de outubro, polo que se nomea director xeral de Calidade e Avaliación Ambiental a José Manuel Álvarez-Campana Gallo.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día vintetrés de outubro de dous mil tres,
DISPOÑO:
Nomear a José Manuel Álvarez-Campana Gallo director xeral de Calidade e Avaliación Ambiental.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 389/2003, do 23 de outubro, polo que se nomea director xeral de Conservación da Natureza a Javier Ruiz de Almirón Schlung.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deli
beración do Consello da Xunta de Galicia na súa reunión do día vintetrés de outubro de dous mil tres,
DISPOÑO:
Nomear a Javier Ruiz de Almirón Schlung director xeral de Conservación da Natureza.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 387/2003, do 23 de outubro, polo que se nomea directora xeral de Recursos Mariños a Mª del Carmen Bouso Montero.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo de deliberación do Consello da Xunta de Galicia
na súa reunión do día vintetrés de outubro de dous mil tres,
DISPOÑO:
Nomear a Mª del Carmen Bouso Montero directora xeral de Recursos Mariños.
Santiago de Compostela, vintetrés de outubro de dous mil tres.
Manuel Fraga Iribarne
Presidente
Enrique César López Veiga
Conselleiro de Pesca e Asuntos Marítimos
DECRETO 388/2003, do 23 de outubro, polo que se nomea delegada provincial da Coruña a Ana María Díaz López.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día vintetrés de outubro de dous mil tres,
DISPOÑO:
Nomear a Ana María Díaz López delegada provincial da Coruña.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 386/2003, do 23 de outubro, polo que se dispón que cese José Luis Díez Yáñez como director xeral de Calidade e Avaliación Ambiental.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia, na súa reunión do día vintetrés de outubro de dous mil tres,
DISPOÑO:
Que cese, por petición propia, José Luis Díez Yáñez como director xeral de Calidade e Avaliación Ambiental, agradecéndolle os servicios prestados.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 385/2003, do 23 de outubro, polo que se dispón que cese Francisco García-Bobadilla Prósper como director xeral de Conservación da Natureza.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia, na súa reunión do día vintetrés de outubro de dous mil tres,
DISPOÑO:
Que cese, por petición propia, Francisco García-Bobadilla Prósper como director xeral de Con
servación da Natureza, agradecéndolle os servicios prestados.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 383/2003, do 23 de outubro, polo que se dispón que cese Francisco Javier Pereiro Muñoz como director xeral de Recursos Mariños.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo
de deliberación do Consello da Xunta de Galicia na súa reunión do día vintetrés de outubro de dous mil tres,
DISPOÑO:
Que cese, por pase a outro destino, Francisco Javier Pereiro Muñoz como director xeral de Recursos Mariños, agradecéndolle os servicios prestados.
Santiago de Compostela, vintetrés de outubro de dous mil tres.
Manuel Fraga Iribarne
Presidente
Enrique César López Veiga
Conselleiro de Pesca e Asuntos Marítimos
DECRETO 384/2003, do 23 de outubro, polo que se dispón que cese José Manuel Álvarez-Campana Gallo como delegado provincial da Coruña.
CONSELLERÍA DE MEDIO AMBIENTE — II. AUTORIDADES E PERSOAL — 24/10/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia, na súa reunión do día vintetrés de outubro de dous mil tres,
DISPOÑO:
Que cese, por pasar a outro destino, José Manuel Álvarez-Campana Gallo, como delegado provincial da Coruña, agradecéndolle os servicios prestados.
Santiago de Compostela, vintetrés de outubro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
DECRETO 393/2003, do 10 de outubro, polo que se modifica o Decreto 205/1994, do 16 de xuño, polo que se refunde a normativa vixente en materia de inspección técnica de vehículos e se establece o réxime transitorio de prestación do servicio de ITV, en aplicación do establecido no Real decreto lei 7/2000, do 23 de xullo.
CONSELLERÍA DE INNOVACIÓN, INDUSTRIA E COMERCIO — I. DISPOSICIÓNS XERAIS — 29/10/2003

A inspección técnica de vehículos en Galicia está regulada polo Decreto 205/1994, do 16 de xuño, modificado mediante os decretos 323/1996, do 26 de xullo, e 119/2001, do 18 de maio. Nesta última norma establécese o período concesional e as prórrogas deste.
O Real decreto lei 7/2000, do 23 de xullo, de medidas urxentes no sector das telecomunicacións, introduciu unha substancial modificación no actual sistema de xestión do servicio de inspección técnica de vehículos, ó establecer que a execución material das inspeccións poderá ser realizada tamén por particulares, que conten coa debida autorización da Comunidade Autónoma, autorización que deberá concederse sempre que o titular acredite o cumprimento dos requisitos técnicos que regulamentariamente se determinen.
Por outra parte, o referido real decreto lei prevé a continuidade dos actuais concesionarios, sen declarar extinguidos os seus títulos concesionais, aínda que non prevé un específico réxime transitorio.
Polo tanto, faise necesario establecer unha regulación específica, que asegure unha adecuada transición, tendo en conta as relacións contractuais existentes co actual concesionario, para os efectos de evita-las lesivas consecuencias que, en caso contrario, se producirían para os intereses públicos. Para iso é preciso modifica-lo Decreto 205/1994, do 16 de xuño, engadindo a este unha disposición transitoria na que se regule o réxime transitorio.
Na súa virtude, por proposta do conselleiro de Innovación, Industria e Comercio e logo de deliberación do Consello da Xunta de Galicia na súa reunión do día dez de outubro de dous mil tres,
DISPOÑO:
Artigo único.-Engádese unha disposición transitoria ó Decreto 205/1994, do 16 de xuño, do seguinte teor literal: «De acordo co que establece a disposición transitoria do Real decreto lei 7/2000, do 23 de xullo, e a disposición transitoria segunda do Real decreto 833/2003, do 27 de xuño, as estacións de inspección técnica de vehículos existentes en Galicia en réxime concesional á entrada en vigor destes, continuarán habilitadas nos mesmos termos e condicións nos que foron adxudicados os devanditos títulos habilitantes para presta-lo servicio de inspección técnica de vehículos ata a extinción destes sen necesidade de autorización.
Durante a vixencia do período concesional quedará limitado o outorgamento de autorizacións para a prestación de servicios de ITV ás que se refire o artigo 5 do Real decreto 833/2003, do 27 de xuño, no territorio da Comunidade Autónoma de Galicia».
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de outubro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Decreto 217/2003, do 11 de abril, polo que se regula o nomeamento de persoal interino para o desempeño con carácter transitorio de prazas reservadas a funcionarios, e a contratación temporal de persoal laboral da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 29/10/2003

Advertido erro na publicación do decreto que se cita, efectuada no Diario Oficial de Galicia nº 75, do 16 de abril de 2003, cómpre face-la seguinte corrección:
Na páxina 4.856, no segundo parágrafo do punto 1 do artigo 8º, onde di: «Igualmente, os solicitantes deberán posuír para os grupos A, B, I e II o diploma ou certificado que acredite o grao de perfeccionamento do idioma galego, e para os grupos C, D, E e III, IV e V o grao de iniciación ...»; debe dicir: «Igualmente, os solicitantes deberán posuír para os grupos A, B, C, I, II e III o diploma ou certificado que acredite o grao de perfeccionamento do idioma galego, e para os grupos D, E, IV e V o grao de iniciación ...».
RESOLUCIÓN do 15 de outubro de 2003 pola que se modifica a do 30 de abril, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/10/2003

Na Resolución do 30 de abril de 2003, da Dirección Xeral de Industria, Enerxía e Minas, publicada
no DOG nº 88, do 8 de maio, regúlanse, entre outras cuestións, a composición dos tribunais cualificadores.
Desde a publicación da citada resolución de convocatoria de exames producíronse cambios na situación administrativa dalgúns funcionarios que formaban parte dos tribunais, o que fai necesario a designación de novos membros, en substitución dos que se fan constar na devandita resolución.
En consecuencia, e en virtude da competencia que me atribúe o artigo 5 da Orde do 27 de decembro de 2000, da Consellería de Industria e Comercio
RESOLVO:
Modificar parcialmente a composición do tribunal número 10, designando como secretario e secretaria suplente deste os seguintes membros:
Tribunal nº 10:
Secretario: Félix Queija Pérez.
Secretaria suplente: Isabel Álvarez Janeiro.
Santiago de Compostela, 15 de outubro de 2003.
Ramón Ordás Badía
Director xeral de Industria, Enerxía e Minas
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 30 de setembro de 2003, da Dirección Xeral de Centros e Ordenación Educativa, pola que se autorizan os programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2003

En virtude da Orde do 5 de maio de 1997 (Diario Oficial de Galicia do 29 de maio) pola que se regulan os programas de garantía social na Comunidade Autónoma de Galicia,
Esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autoriza-los programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2003-2004.
Santiago de Compostela, 30 de setembro de 2003.
Alberto González Armesto
Director xeral de Centros e Ordenación Educativa
ANEXO I
Provincia: A Coruña:-15020431 centro privado Agarimo de Arteixo.
1 PGS operario de albanelería.
1 PGS axudante de servicios de restaurante e bar.
1 PGS servicios auxiliares de oficina.
1 PGS operario de viveiros e xardíns.
1 PGS operario de carpintería de madeira maciza.-15006596 CEE Nosa Señora do Chamorro de Narón.
1 PGS auxiliar de florería.
Provincia: Pontevedra:-36024434 centro privado Rizo Belle 2 de Pontevedra.
1 PGS auxiliar de perruquería.
1 PGS auxiliar de estética.
ANEXO II
Provincia: Lugo:-Cruz Vermella de Lugo.
1 PGS auxiliar de axuda no domicilio e residencias asistidas.
CORRECCIÓN de erros.-Resolución do 25 de setembro de 2003 pola que se conceden as axudas para a contratación de doutores en organismos públicos de investigación da Comunidade Autónoma de Galicia (programa Isidro Parga Pondal).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 28/10/2003

Advertidos erros na devandita resolución, publicada no Diario Oficial de Galicia número 192, do venres 3 de outubro de 2003, no anexo II, páxina 12.373, cómpre face-las seguintes correccións:
-Incluír como suplente número 3 na lista de suplentes a Blanco Camba, Pilar; NIF 34973045G, a continuación de Oruña Concha, María José, e diante de Villar Quinteiro, Rosa María, polo que tódolos suplentes que están a continuación dela na lista atrasan un posto.
-Incluír como suplente número 16 na lista de suplentes a González Salgado, Diego; NIF 34981804T, a continuación de Pérez Vázquez, Mª Consuelo, e diante de Peña Vázquez, Elena María, polo que tódolos suplentes que están a continuación dela na lista atrasan outro posto.
A lista de suplentes queda formada por un total de 40 suplentes.
DECRETO 396/2003, do 16 de outubro, polo que se aceptan a título gratuíto doazóns de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 29/10/2003

As empresas, B. Braun Medical, S.A., Laboratorios Danvar, S.A. e Francisco Soria Melguizo, S.A. ofrecen a doazón ó Servicio Galego de Saúde de diverso material con destino ó Complexo Hospitalario de Pontevedra.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día dezaseis de outubro de dous mil tres,
DISPOÑO:
Artigo 1º
Acepta-la doazón do seguinte material:
-3 ordenadores con 3 monitores de 17'', marca Compaq, modelo Evo D3DP1.6, cun valor de 1.394,00 A cada un, doados pola empresa B. Braun Medical, S.A.
-1 impresora, marca Lexmark, modelo E322, cun valor de 418,47 A, doada pola empresa B. Braun Medical, S.A.
-1 fax, marca Sansung, modelo SF/3200, cun valor de 313,00 A, doado pola empresa Laboratorios Danval, S.A.
-4 ordenadores, marca Compaq, modelo Evo D310DT, cun valor de 1.058,82 A cada un, doados pola empresa Francisco Soria Melguizo, S.A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, dezaseis de outubro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
DECRETO 395/2003, do 16 de outubro, polo que se acepta a título gratuíto a doazón dun equipo con destino á Xerencia de Atención Primaria de Pontevedra-Vigo.
CONSELLERÍA DE SANIDADE — III. OUTRAS DISPOSICIÓNS — 29/10/2003

A Xerencia de Atención Primaria de Pontevedra-Vigo recibiu a oferta de doazón dun moneco Megacode Master con simulador Heratsin 4000, ó Servicio Galego de Saúde, con destino á realización de prácticas de reanimación do persoal sanitario da dita xerencia, e emitiu informe favorable sobre a aceptación do equipamento.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma galega, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia, na súa reunión do día dezaseis de outubro de dous mil tres,
DISPOÑO:
Artigo 1º
Acepta-la doazón dun moneco modelo Megacode Master con simulador Heratsin 4000, cun valor de 6.500 A, en favor da Xerencia de Atención Primaria
de Pontevedra-Vigo, doado por Fundesa, para a realización de prácticas de recuperación cardio-pulmonar polo seu persoal sanitario.
Artigo 2º
O activo acéptase segundo o establecido na normativa en materia patrimonial da Comunidade Autónoma e destinarase á Xerencia de Atención Primaria de Pontevedra-Vigo, de acordo coa vontade do doador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, dezaseis de outubro de dous mil tres.
Manuel Fraga Iribarne
Presidente
Jose María Hernández Cochón
Conselleiro de Sanidade
CORRECCIÓN de erros.-Orde do 17 de xuño de 2003 pola que se establece o número de unidades e os postos de traballo docentes dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial e se modifica o punto terceiro da Orde do 30 de marzo de 1992.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/10/2003

Observados erros na dita orde publicada no Diario Oficial de Galicia do 27 de xuño de 2003, cómpre face-las oportunas correccións:
No anexo I, páxinas 8.510, 8.514 e 8.519, onde di: «concello de Abegondo, CEIP de Mabegondo, concello de Sada, CEIP de Camoedo e concello da Estrada, CEIP Ribeira», debe dicir: «EEI de Mabegondo, EEI de Camoedo e EEI de Ribeira, respectivamente».
RESOLUCIÓN do 22 de outubro de 2003 pola que se convoca un curso básico de medio natural.
ACADEMIA GALEGA DE SEGURIDADE — III. OUTRAS DISPOSICIÓNS — 31/10/2003

Dentro das actividades programadas para o ano 2003 en colaboración coa Deputación Provincial da Coruña, en virtude do convenio de formación asinado entre a Consellería de Xustiza, Interior e Administración Local e a Deputación Provincial da Coruña, anúnciase a realización dun curso básico de medio natural, que deberá desenvolverse conforme as seguintes bases:
Obxectivos.
-Coñece-la normativa máis importante que afecta á operativa ambiental.
-Domina-la operativa básica de actuación profesional na área de medio natural.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial da Coruña, será obxecto de publicación no Diario Oficial de Galicia e no BOP da Coruña.
Destinatarios.
O curso vai dirixido ós membros dos corpos de policía local da provincia da Coruña.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 19 de novembro de 2003, ás 14.00 horas.
3. As instancias deberán enviarse á Deputación Provincial da Coruña, Servicio de Asistencia a Municipios (fax: 981 18 33 33: avenida Alférez Provisional, s/n, 15006 A Coruña; ou ben poden entre
garse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 24 ó 28 de novembro de 2003.
O horario será de 16.30 a 20.30 horas.
Contido.
O curso desenvolverase en sesións de tarde, de luns a venres, e nel trataranse os seguintes módulos:
I. Animais en catividade. Caza e pesca.
II. Verteduras.
III. Residuos.
IV. Incendios.
V. Procedemento sancionador.
Relación de admitidos.
A relación de admitidos farase publica o día 21 de novembro a partir das 14.00 horas, tanto pola Deputación Provincial da Coruña como pola Academia Galega de Seguridade, que os interesados
poden coñecer e confirma-la súa asistencia chamando ós teléfonos 986 59 00 21 (AGS) ou 981 18 33 13 (Servicio de Asistencia a Municipios da Deputación Provincial da Coruña).
Lugar.
O curso desenvolverase no concello de Boiro, quedando por concreta-lo seu lugar de realización, que se comunicará previamente xunto coa lista de admitidos.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade como a Deputación Provincial da Coruña, se é o caso, poderán modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de outubro de 2003.
Juan José Fariñas-Ferro Rodríguez
Director xeral da Academia Galega de Seguridade
ORDE do 27 de outubro de 2003 pola que se amplía o prazo de presentación de documentación das solicitudes de autorización para a instalación de parques eólicos singulares admitidas a trámite pola Resolución do 14 de xullo de 2003 (Diario Oficial de Galicia número 147, do 31 de xullo).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 31/10/2003

A Consellería de Industria e Comercio dictou a Orde do 29 de outubro de 2002 pola que se determinan os requisitos para a autorización de parques eólicos singulares. Esta orde establece no segundo parágrafo do seu artigo 8 que nun prazo non superior a tres meses contados a partir da resolución de cada convocatoria deberase presenta-la documentación recollida no artigo 22 do Decreto 302/2001, así como a documentación acreditativa do cumprimento dos requisitos esixidos no artigo 121.3º do Real decreto 1955/2000.
Na disposición adicional desta mesma Orde do 29 de outubro de 2002 procedeuse á apertura da correspondente convocatoria anual de admisión a trámite de parques eólicos singulares. Esta convo
catoria resolveuse por Resolución do 14 de xullo de 2003 publicada no Diario Oficial de Galicia número 147, do 31 de xullo. De acordo con isto o prazo para a presentación da documentación finaliza o 31 de outubro de 2003.
Non obstante, dado que esta é a primeira convocatoria de parques eólicos singulares e en atención ás peculiares características deste tipo de parques de nova implantación no territorio da Comunidade Autónoma de Galicia é conveniente prorroga-lo prazo previsto de presentación de documentación.
Na súa virtude,
DISPOÑO:
Artigo único.-No procedemento de admisión a trámite de parques eólicos singulares convocado mediante orde da Consellería de Industria e Comercio do 29 de outubro de 2002 e resolta mediante Resolución do 14 de xullo de 2003, amplíase o prazo de presentación da documentación á que se refire o parágrafo segundo do artigo 8 da Orde do 29 de outubro de 2002 ata o 31 de decembro de 2003.
Santiago de Compostela, 27 de outubro de 2003.
Juan Rodríguez Yuste
Conselleiro de Innovación, Industria e Comercio